TV JOJ

TV JOJ je komerčná televízna free-to-air stanica na Slovensku, ktorá patrí do portfólia televíznej skupiny JOJ Group. Televízia začala vysielať 2. marca 2002, pričom do sveta médií vstúpila už v roku 2000, pôvodne ako TV Global. Do televíznej skupiny JOJ Group dnes patrí celkovo sedem  televíznych staníc pre rôzne cieľové skupiny.

Televízne stanice 
Po TV JOJ, ktorá vysiela program pre celú rodinu, začala 5. októbra 2008 vysielať druhá stanica PLUS, ktorá dnes oslovuje prevažne mužov a dynamické ženy. Pre mladšie diváčky vysiela od 15. apríla 2013 tretia stanica WAU. Od septembra 2013 do novembra 2015 patril do portfólia JOJ Group tiež kanál Senzi, určený pre divákov starších ako 40 rokov. V roku 2015 vstúpila JOJ Group do segmentu payTV, keď priniesla tri nové platené televízne stanice – RiK, Ťuki TV a JOJ Cinema. Historicky prvá detská televízia v slovenskom jazyku Rik začala vysielať v polovici januára 2015 a jej program je určený pre deti v predškolskom a mladšom školskom veku. Začiatkom júna 2015 odštartovala vysielanie druhá detská stanica Ťuki TV, ktorá je ako prémiový kanál zaradená exkluzívne len do ponuky Magio Televízie spoločnosti Slovak Telekom. V polovici júna 2015 bola na základe českej licencie spustená JOJ Cinema, ktorá vysiela najnovšie premiéry najväčších kinohitov pre všetkých filmových fanúšikov, a to bez prerušovania filmov reklamou. Od 5. septembra 2016 začala vysielať ďalšia stanica JOJ Family výhradne pre českých divákov, ktorá nahrádza materské domáce slovenské stanice JOJ, Plus a WAU, ktoré nemali pre český región potrebnú licenciu pre vysielanie zahraničných titulov.11. februára bol oznámený nákup staníc Československej filmovej společnosti televíziou JOJ. 13. marca 2019 tak do portfólia JOJ Group oficiálne pribudli stanice CS film, CS mini, Horor film, WAR TV, Kinosvět a online videoportál Film popular.

Od 1. januára 2020 nahradila dovtedajšiu stanicu RiK nová detská stanica s názvom Jojko.

6. októbra 2021 TV JOJ spustila svoj 6. televizný kanál JOJ Šport.

V marci roku 2022 získala licenciu na nový spravodajský kanál JOJ 24.

15. augusta 2023 TV JOJ spustila vysielanie dokumentárneho kanálu JOJ Svet.

Dejiny

Začiatky 
Štart novej televízie JOJ mal priniesť na Slovensko konkurenčné prostredie, pretože komerčný trh ovládala TV Markíza (Pavol Rusko). Vysielanie Joj začalo 2. marca 2002  o 19:00 reláciou Noviny s moderátorskou dvojicou Dana Roháčová a Branislav Ondruš. Nasledoval Šport s Petrom Hollým. Celé prípravné obdobie sa nieslo v znamení "Nuda na Slovensku končí".

Súčasnosť 
V súčasnosti je TV JOJ plnoformátová televízia na Slovensku.

Majitelia a riaditelia 
V Košiciach vysielala regionálna televízia TV Naša, ktorej licenciu vlastnila od roku 1996 košická spoločnosť MAC TV, ktorej konateľom a väčšinovým vlastníkom bol v tom čase práve Marcel Děkanovský. 35 % podiel (neskôr väčšinový) v televízii vlastnila, dnes už neslávne známa, spoločnosť Horizont Slovakia.  V zázemí TV Naša vznikla televízia  TV Global, ktorá začala vysielať v marci 2000. V novembri 2001 sa jej generálnym riaditeľom stal Richard Rybníček. Koncom toho istého roka vtedy bývalý riaditeľ TV Nova Vladimír Železný predstavil novú televíziu Joj, ktorá sa chystala na štart ako konkurencia Markíze vlastnenej Central European Media Enterprises (CME).  V júli 2002 do JOJ vstúpila Grafobal Group podnikateľa Ivana Kmotríka a 25. novembra 2004 sa stala jej 90-percentným vlastníkom. Česká strana z projektu postupne odišla, po tom čo sa CME dohodla so Železným v TV Nova. V januári 2007 do JOJ vstúpila vtedajšia spoločnosť J&T Media Enterprises s akcionárom Petrom Korbačkom. Ivan Kmotrík sa následne začal angažovať v spravodajskej televízii TA3, kde predtým figurovala práve J&T. Obe strany si televízie de facto „vymenili“, I. Kmotrík vlastnil TA3 do januára 2020, kedy ju predal českému podnikateľovi Michalovi Voráčekovi, ktorý stojí za firmou Blueberg Media.

Od roku 2002 sa v televízii JOJ vystriedalo päť generálnych riaditeľov. Prvým bol Richard Rybníček, ktorého od 28. februára 2003 na nasledujúce štyri roky nahradil Milan Kňažko. Dňa 2. mája 2007 bol do najvyššej funkcie menovaný Richard Flimel, 26. mája 2010 ho vystriedal dovtedajší šéf programovej divízie televízie František Borovský. Od 20. februára 2014 je novým generálnym riaditeľom Marcel Grega, ktorý bol dovtedy výkonným a finančným riaditeľom v spoločnosti Slovenská produkčná, a.s., materskej spoločnosti MAC TV, ktorá vlastní licenciu na vysielanie TV JOJ.

Stanice 

Pokrytie kanála: V súčasnosti je už pokrytie TV JOJ porovnateľné s ostatnými slovenskými televíziami, nakoľko šírenie signálu oboch staníc (JOJ i Plus) je zabezpečené v celoplošnom 2. multiplexe.

Spravodajstvo 
TV JOJ do roku 2007 disponovala štúdiom a grafikou spravodajstva, ktoré silno nadväzovalo na českú TV Nova. Od 22. apríla 2007 sa však uskutočnila kompletná zmena oboch týchto prvkov, aby sa zladili všetky spravodajské a publicistické relácie.

Technologické inovácie sa prejavili napríklad v sprostredkúvaní obrazových informácií cez šesť bezrámových plazmových obrazoviek, televízia bude pracovať s takzvaným matnicovým systémom (premietanie zospodu na špeciálne fólie – použité aj v relácii De Facto). TV JOJ bude ako prvá v Európe na spravodajské účely používať 3D Musion systém holografického zobrazenia. Táto technológia umožňuje realisticky umiestniť do štúdia spravodajstva človeka, ktorý v ňom aktuálne nesedí.

Programy

Spravodajstvo 
Pozri vyššie sekciu Spravodajstvo.

Relácie

Reality show

Seriály

Už nevysielané

Zahraničné seriály 
TV JOJ vysiela mnoho úspešných zahraničných seriálov. Veľkú kampaň robila na seriál Nezvestní (Lost), ktorý uvádzala ako "najlepší seriál na svete". Vysielať sa začal na začiatku roku 2006. Vysiela aj už druhú sériu mysteriózneho seriálu 4400. V ponuke má aj tri seriály CSI. CSI Kriminálka Las Vegas, CSI: Miami a od januára 2007 CSI: New York. Od 17. januára 2007 vysiela seriál Bones pod názvom Kosti. 28. januára 2007 o 20:00 bol štart úspešného seriálu Prison Break. Od začiatku roku 2009 začala uvádzať  nové seriály Women's Murder Club, ako Svieža štvorka a Dirty sexy money, ako Sexi špinavé prachy. Ďalším lákadlom pre fanúšikov sa stal seriál 9-1-1 a neskôr jeho spin-off 9-1-1: Texas, ktorý sa dostal na obrazovky američanom v jari 2020 a slovenským divákom v lete 2020.

JOJ – zahraničné seriály

Animované seriály 
  Káčerovo (DuckTales)
  Beyblade: Metal Fusion
  Bolek a Lolek (Bolek i Lolek)
  Inšpektor Gadget (Inspecteur Gadget)
  Poštár Pat (Postman Pat)
  Rýchla rota Chipa a Dala (Chip 'n Dale Rescue Rangers)
 Clifford Veľký červený pes (Clifford the Big Red Dog) 
  Pokémon
  Simpsonovci (The Simpsons)
  Malý tučniak Pororo (Pororo The Little Penguin)
  Malý autobus Tayo (Tayo the Little Bus)
  Mestečko South Park (South Park)
  Králik Peter (Peter Rabbit)
  Doong Doong
Pat & Mat
  Ovečka Shaun (Shaun the Sheep)
  Okido (Messy Goes to Okido)
  Malá čarodejnica (Little Charmers)
  Littlest Pet Shop
  Teletubbies
  Mestečko záhad (Gravity Falls)
  Levia stráž (The Lion Guard)
  Bob staviteľ (Bob the Builder)

Telenovely 
  Alma Rebelde (už sa nevysiela)
   Ángel rebelde (už sa nevysiela)
  Carissima (už sa nevysiela)
  Carita Pintada (už sa nevysiela)
  Ecomoda (už sa nevysiela)
   Gata salvaje (už sa nevysiela)
  La duda (už sa nevysiela)
  La Mentira (už sa nevysiela)
   La revancha (už sa nevysiela)
  Luna salvaje (už sa nevysiela)
  Mi Destino Eres Tú (už sa nevysiela)
  Milagros (už sa nevysiela)
  Perla (už sa nevysiela)
  Pobre Diabla (už sa nevysiela)
  Por Amor (už sa nevysiela)
  Por un beso (už sa nevysiela)
  Skrytá vášeň (už sa nevysiela)
  Tres veces Sofía (už sa nevysiela)
  Un nuevo amor (už sa nevysiela)
  Yo soy Betty, la fea (už sa nevysiela)

Sídlo 
Televízia JOJ sídli v Bratislave od roku 2002 na bratislavskej Kolibe na Brečtanovej 1, v priestoroch Filmových ateliérov Koliba. Pôvodne sídlila v Košiciach ako nástupca košickej TV Global.

Referencie

Externé odkazy 
 Oficiálna stránka TV JOJ

 
JOJ
Vzniklo v 2002